Täna viib Moskva rong meid ära. Ära suurte mägede juurde, kaugele Kirgiisiasse ehk moodsa nimega Kõrgõstani.    Lapsepõlveraamat "Mu kodu NSV Liit" kirjutab, et Kirgiisia on suurte mägede maa. Kõrgeim mäetipp on Võidu  ja see ulatub pea 7,5 km üle merepinna (täpsemalt oli 7400 millegiga). Kirjutab, et mägede vahel orgudes lainetavad puuvillaväljad. Et paljude laste isad on Kirgiisias lambakarjused, kes hoiavad karja nii tormis kui päikeses. Ning mõnikord võitlevad nii suured kui väikesed loodusjõudude, lumelaviinidega.    Sellisele maale viib meid sellesuvine reis, kaaslasteks vanad tuttavad eelmise aasta Elbruse-vallutuselt. Suure tõenäosusega ma vahepeal siia ei kirjuta - kohapeal ei ole isegi mobiililevi,  meid hoiab ühenduses välismaailmaga vaid satelliittelefon. Näis.    Täpsem marsruut - Tallinn-Moskva->Biškek (end Frunze) -> Oš-> Atšik-Taš. Katse vallutada Lenini mäetippu ning tulla tagasi koju 20. augusti hommikuse Moskva rongiga.      Head reisi meile!